
1. Uvod 


Starenje utječe na sve aspekte naših života, i to tijekom cijelog našeg životnoga vijeka. Dok 
se suočavamo s izazovima koje pred nas postavlja trenutačna pandemija te dok se trudimo 
nikada u povijesti nisu ovako dugo živjeli. To je velik uspjeh iza kojega stoji socijalno tržišno 
gospodarstvo EU-a. 


Tijekom zadnjih pet desetljeća očekivani životni vijek pri rođenju povećao se za približno 
deset godina i za muškarce i za žene. Demografski profili regija u EU-u znatno se razlikuju, 
osobito ako se uspoređuju urbana i ruralna područja, pa tako neka područja bilježe intenzivno 
starenje stanovništva, dok na drugima raste udio radno sposobnog stanovništva. lako Europa 
nipošto nije jedini kontinent na kojem stanovništvo stari, taj je proces ovdje najizraženiji. 
Primjera radi, medijan starosti u Europi! trenutačno je 42,5 godina, odnosno više no 
dvostruko veći nego u Africi. Taj će raskorak ostati izražen i u sljedećim desetljećima. 


Taj trend uvelike utječe na svakodnevni život ljudi i na naša društva. Ima implikacije po 
gospodarski rast, fiskalnu održivost, zdravstvenu i dugotrajnu skrb, dobrobit te društvenu 
koheziju. Osim toga, nerazmjeran utjecaj pandemije na starije osobe — u pogledu broja 
hospitalizacija i smrtnih slučajeva — istaknuo je neke od izazova koje starenje stanovništva 
stavlja pred sustav zdravstvene i socijalne skrbi. No starenje stvara i nove prilike za otvaranje 
novih radnih mjesta, poticanje socijalne pravednosti i povećanje blagostanja, primjerice u 
seniorskom gospodarstvu i ekonomiji skrbi. 


Države članice nastoje odgovoriti na posljedice starenja stanovništva poboljšanjem sustava 
obrazovanja i stjecanja vještina, poticanjem duljeg i potpunijeg radnog vijeka te promicanjem 
reformi sustava socijalne zaštite i mirovinskih sustava. No s obzirom na opseg, brzinu i 
učinak tog trenda na čitavo društvo, moramo razmotriti i nove pristupe te se pobrinuti da 
naše politike budu primjerene svrsi u razdoblju velikih promjena — od dvostruke zelene i 
digitalne tranzicije do novih oblika rada i prijetnje pandemija. 


Svrha je ove zelene knjige pokrenuti sveobuhvatnu raspravu o politikama povezanima sa 
starenjem radi rasprave o tome kako najbolje predvidjeti izazove i prilike koje ono donosi te 
odgovoriti na njih, uzimajući pri tome u obzir Program UN-a za održivi razvoj do 2030. i 
UN-ovo desetljeće zdravog starenja. Nadležnost za suočavanje s posljedicama starenja 
stanovništva uglavnom je u rukama država članica, dok je EU u idealnom položaju za 
utvrđivanje ključnih pitanja i trendova te za pružanje potpore djelovanjima u tom području na 
nacionalnoj, regionalnoj i lokalnoj razini. Državama članicama i regijama Unija može 
pomoći da osmisle vlastite, prilagođene odgovore na starenje stanovništva. 


! Europa" se ovdje odnosi na čitav kontinent. Izvor: UN-ovo izvješće „Projekcije svjetskog stanovništva: 
revizija iz 2019.". U Eurostatovoj internetskoj podatkovnoj tablici demo_pjanind kao medijan starosti za 
područje EU-27 za 2019. navodi se 43,7 godina. 


U europskom stupu socijalnih prava? utvrđuje se niz načela koja se izravno ili neizravno 
odnose na područja povezana sa starenjem, npr. prihodi u starijoj dobi i mirovine, dugotrajna 
skrb, zdravstvena skrb, uključenost osoba s invaliditetom, socijalna zaštita, ravnoteža između 
poslovnog i privatnog života te obrazovanje, osposobljavanje i cjeloživotno učenje. Komisija 
će uskoro iznijeti akcijski plan za potporu potpunoj provedbi europskog stupa socijalnih 
prava. 


U ovoj zelenoj knjizi zauzima se pristup utemeljen na životnom ciklusu u kojem se 
odražava univerzalni učinak starenja te koji je usmjeren na osobne i šire društvene 
implikacije starenja. One obuhvaćaju područja kao što su cjeloživotno učenje i zdrav način 
života, adekvatno financiranje mirovina ili pak potreba za povećanom učinkovitošću i 
radnom snagom dostatnom za održivu zdravstvenu i dugotrajnu skrb za starije osobe. 


Pristupom utemeljenim na životnom ciklusu uzima se u obzir činjenica da definicija 
tradicionalnih faza obrazovanja i osposobljavanja, rada i umirovljenja postaje manje stroga, a 
granica među njima sve fleksibilnija. Ujedno se prihvaća i činjenica da je u odgovoru na 
starenje stanovništva ključno postići pravu ravnotežu između održivih rješenja za naš sustav 
socijalne zaštite te jačanja međugeneracijske solidarnosti i pravednosti između mladih i 
starih. Među generacijama postoje mnoge međuovisnosti koje pred naša društva stavljaju 
izazove, prilike i pitanja. Zbog toga mladi — i osobe svih dobnih skupina — trebaju aktivno 
sudjelovati u oblikovanju našeg političkog odgovora. 


Komisija je demografiji dala važno mjesto u planu politika EU-a. U lipnju 2020. predstavila 
je izvješće! u kojem se iznose najvažniji podaci o demografskoj promjeni i njezinim 
vjerojatnim posljedicama. Ova zelena knjiga prvi je rezultat tog izvješća te se njome pokreće 
rasprava o jednoj od ključnih demografskih preobrazbi u Europi. Rasprava će biti uključiva, a 
temeljit će se na radu drugih institucija i tijela EU-a“ koji aktivno sudjeluju u raspravi o 
demografskim izazovima. 


2. Postavljanje temelja 


Razdoblje od ranog djetinjstva do mlade odrasle dobi utječe na nas do kraja života. Stvari 
koje doživimo i naučimo te navike koje steknemo čimbenici su koji oblikuju naše izglede za 
budućnost, zdravlje i dobrobit. Pravodobnim postavljanjem pravih temelja može se 
pridonijeti sprječavanju, ograničavanju i odgađanju nekih izazova povezanih sa starenjem. 


*  https://ec.europa.eu/commission/priorities/deeper-and-fairer-economic-and-monetary-union/european-pillar- 


social-rights/european-pillar-social-rights-20-principles_hr 

* Izvješće o utjecaju demografskih promjena u Europi (COM(2020) 241 final, 17.6.2020.). 

t Na primjer: zaključci Vijeća „Demografski izazovi — put naprijed" (8668/20 od 8.6.2020.); zaključci Vijeća o 
ljudskim pravima, sudjelovanju i dobrobiti starijih osoba u dobu digitalizacije (11717/2/20 od 9.10.2020.); 
mišljenje Europskog gospodarskog i socijalnog odbora „Demografski izazovi u EU-u s obzirom na 
gospodarske i razvojne nejednakosti" od 5. svibnja 2020. te mišljenje Odbora regija „Demografske promjene: 
prijedlozi za mjerenje i uklanjanje njihovih negativnih posljedica u regijama EU-a" od 14. listopada 2020. 
Europski parlament priprema i izvješće pod nazivom ,,Starenje Starog kontinenta — mogućnosti i izazovi 
povezani s politikom starenja nakon 2020.7. 


Dva strateška koncepta mogu osobito pridonijeti uspješnosti društva koje stari: zdravo i 
aktivno starenje te cjeloživotno učenje. Oba su pristupa to učinkovitija što se ranije počnu 
primjenjivati jer su relevantna za cijeli životni ciklus svake osobe. Važno je napomenuti da 
viši stupanj obrazovanja i dobro zdravlje imaju pozitivan međusobni učinak. 


2.1. Zdravo i aktivno starenje 


Bit zdravog i aktivnog starenja jest promicanje zdravog načina života tijekom čitavog 
života, što obuhvaća potrošačke i prehrambene navike te stupanj tjelesne i društvene 
aktivnosti. Na taj se način smanjuje rizik od pretilosti, dijabetesa i drugih nezaraznih bolesti 
koje su sve zastupljenije u stanovništvu. Kardiovaskularne bolesti i rak među glavnim su 
uzrocima smrtnih slučajeva koji se mogu izbjeći u Europljana mlađih od 75 godina". Zdravo i 
aktivno starenje pozitivno utječe na tržište rada, stopu zaposlenosti 1 sustave socijalne zaštite, 
a time i na rast i produktivnost gospodarstva. 


Zdravo i aktivno starenje osobni je izbor i odgovornost, no uvelike ovisi o okruženju u kojem 
ljudi žive, rade i druže se. Javne politike mogu u tome imati važnu potpornu ulogu. 
Proaktivnim mjerama može se pridonijeti sprječavanju i otkrivanju bolesti te zaštititi građane 
od posljedica lošeg zdravlja. Uz takve mjere može postati lakše odlučiti se za zdravo i 
aktivno starenje, čak i ako je riječ o osobama u nepovoljnijem položaju. Postoje inovativni 
načini promicanja zdravog načina života među djecom i mladima, npr. putem sigurnih 
digitalnih tehnologija, igara, platformi za učenje i aplikacija. Personalizirana medicina može 
pridonijeti ranom otkrivanju osoba kojima prijeti opasnost da kasnije u životu razviju 
određene bolesti. 


lako su za zdravstvene politike nadležne države članice, EU može poduprijeti njihovo 
djelovanje, uz ostalo putem programa EU4Health, npr. u borbi protiv raka i demencije te u 
promicanju mentalnog zdravlja, zdrave prehrane i redovite tjelesne aktivnosti. Kao potpora 
tim nastojanjima, u europskom planu za borbu protiv raka u obzir se uzima cijeli tijek bolesti, 
od prevencije do potpore izliječenima. Praćenjem i razmjenom informacija o nacionalnim 
zdravstvenim inicijativama može se pridonijeti smanjenju razlika u pristupu i pružanju 
zdravstvene skrbi među zemljama i unutar njih. 


2.2. Obrazovanje i osposobljavanje u perspektivi cjeloživotnog učenja 


Cjeloživotno učenje — ulaganje u znanje, vještine i kompetencije građana tijekom cijelog 
života — dio je rješenja za izazove starenja. Kontinuirano ulaganje u učenje ima mnoge 
pozitivne učinke: stjecanjem i obnovom vještina građani održavaju svoje izglede za 
zapošljavanje, uspješno mijenjaju radna mjesta i profesionalno napreduju, što znači da ostaju 
zaposleni i zadovoljniji su poslom. U svijetu koji se brzo mijenja cjeloživotno učenje je 
neophodno jer se karijere i prilike za obrazovanje mijenjaju velikom dinamikom. 
Kontinuiranim učenjem može se pridonijeti i odgađanju pojave demencije te sprječavanju 
smanjenja kognitivnih sposobnosti povezanog sa starošću. Ujedno je to i način da se starijim 
osobama omogući aktivna uloga u društvu. Razvoj građanskih kompetencija važan je za 
cjeloživotno sudjelovanje u demokratskim procesima. 


5 Izvor: Eurostatova internetska podatkovna tablica: HLTH_CD_APR i statistički podaci o smrtnim slučajevima 
koji se mogu spriječiti i izbjeći uz odgovarajuću zdravstvenu skrb. 


Cjeloživotno učenje najučinkovitije je kada se s njime započne rano u životu. Prve godine 
života ključne su za razvoj kognitivnih i socijalnih vještina. Dokazi pokazuju da pristup 
visokokvalitetnom ranom i predškolskom odgoju i obrazovanju ima trajan učinak na uspjeh 
u školi i kasnije u životu. Unatoč poboljšanjima u školskom obrazovanju i 
osposobljavanju, previše mladih i dalje rano napušta školovanje te ima velikih teškoća s 
osnovnim vještinama kao što su čitanje, prirodne znanosti i matematika. Isto vrijedi 1 za 
odrasle osobe. Alarmantna je činjenica da petina mladih u Europi nema osnovne digitalne 
vještine. Učenici u nepovoljnom socioekonomskom položaju prekomjerno su zastupljeni u 
skupini učenika koji postižu slabije rezultate. Dokazi upućuju i na rizik od „zamke niske 
razine vještina”, tj. činjenicu da se osobe s više vještina obično više bave učenjem novih 
stvari, dok osobe s niskom razinom osnovnih vještina to ne čine. 


Postoji velik potencijal za razvoj vještina starijih osoba te za poboljšanje vrednovanja tako 
stečenih vještina i dostupnosti profesionalnog usmjeravanja. (Obrazovanjem i 
osposobljavanjem odraslih pridonosi se zapošljivosti u dinamičnom svijetu rada jer nove 
potrebe za vještinama, osobito zbog zelene i digitalne tranzicije, otvaraju potencijal za nova 
radna mjesta. 


Sve navedeno temelj je provedbe Programa vještina za Europu koji je Komisija nedavno 
donijela“. Osim toga, stvaranjem europskog prostora obrazovanja' do 2025. želimo svima 
omogućiti pristup kvalitetnom obrazovanju, pri čemu se posebna pozornost poklanja 
osobama kojima prijeti veća opasnost od slabijih obrazovnih rezultata i socijalne 
isključenosti. 


2.3. Zemljopisni aspekti dostupnosti obrazovanja 


Dostupnost visokokvalitetnog obrazovanja i osposobljavanja ne smije se uzimati zdravo za 
gotovo, osobito u rijetko naseljenim regijama u kojima građani možda moraju dugo 
putovati do odgovarajućih ustanova. Spoj niske stope nataliteta i iseljavanja mladih može 
smanjiti potražnju za školovanjem u ruralnim i udaljenim područjima. 


Tako se stvara začarani krug: broj djece može se toliko smanjiti da postaje teško opravdati 
postojanje škole. Zbog toga su pak obiteljima s djecom preseljenje u takvu regiju ili ostanak u 
njoj manje privlačni. 


Prelazak na učenje na daljinu potaknut izbijanjem pandemije bolesti COVID-19 omogućio 
nam je da izvučemo određene pouke o korištenju digitalne tehnologije u obrazovanju i 
osposobljavanju. Ujedno je, međutim, dodatno istaknuo nejednakosti s kojima se suočavaju 
ruralne zajednice kada je riječ o pristupu digitalnim uslugama. Ruralna i udaljena područja 
češće moraju ulagati u povezivost te rjeđe imaju pristup cjenovno pristupačnim i 
visokokvalitetnim širokopojasnim vezama, ali i uređajima i vještinama potrebnima za njihovo 
korištenje. To znači da neka djeca tijekom pandemije nisu mogla nastaviti sa školovanjem, 
čime su se pojačale već postojeće nejednakosti u odnosu na vršnjake u regijama s boljim 
uslugama. U novim pristupima stapaju se nastava u učionici i visokokvalitetno digitalno 
učenje kako bi se poboljšala dostupnost obrazovanja i osposobljavanja u urbanim i u ruralnim 


€ COM(2020) 274 final, 1.7.2020. 
7 COM(2020) 625 final, 30.9.2020. 


područjima. U Planu za digitalno obrazovanje“ predlaže se sveobuhvatan pristup digitalnom 
učenju i obrazovanju na razini EU-a. 


1. Kako promicati zdrave i aktivne politike starenja od najranije dobi i tijekom cijelog 
života za sve građane? Kako bolje pripremiti djecu i mlade za dulji očekivani životni 
vijek? Kako EU može pomoći državama članicama? 


2. Koje su najvažnije prepreke cjeloživotnom učenju u različitim fazama života? U kojem bi 
trenutku života bilo najučinkovitije raditi na otklanjanju tih prepreka? Kako konkretno 
riješiti te teškoće u ruralnim i udaljenim područjima? 


3. Optimalno iskorištavanje radnog vijeka 


Udio radno sposobnog stanovništva u EU-u smanjuje se već deset godina, a predviđa se da će 
se taj trend nastaviti. Ako se ukupan broj stanovnika ne mijenja, povećava se rizik od 
manjka radne snage. Zbog toga pak postaje teže održavati uobičajenu razinu proizvodnje i 
usluga, što u konačnici utječe na naše blagostanje i dobrobit. Kako bi nadoknadili smanjenje 
udjela radno sposobnog stanovništva, EU i države članice trebaju promicati politike kojima 
se veći broj građana uključuje na tržište rada, omogućuje dulji radni vijek te poboljšava 
produktivnost. Mogao bi se bolje iskoristiti i potencijal manje razvijenih regija, tj. regija u 
kojima je BDP po stanovniku manji od 75 % prosjeka EU-a, i to odgovarajućim ulaganjima 
kojima bi se potaknuo regionalni razvoj. 


3.1. Povećavanje broja radno aktivnih građana 


Visoka razina sudjelovanja na tržištu rada 1 dulji radni vijek mogu ublažiti problem starenja 
društva i smanjenja udjela radno sposobnog stanovništva '“. No diskriminacija na radnom 
mjestu ili prilikom traženja zaposlenja vrlo je raširena, a u određenim skupinama izraženija je 
od prosjeka. Ako se građanima iz manjinskih rasnih ili etničkih skupina omogući da u 
potpunosti iskoriste svoj potencijal, svi će građani uživati u boljim društvenim i 
gospodarskim rezultatima. U tom je smislu od ključne važnosti nastaviti raditi na izgradnji 
unije ravnopravnosti i potpunoj provedbi postojećih pravnih instrumenata. 


Stopa zaposlenosti žena (u dobi od 20 do 64 godine) u EU-u i dalje je 11,7 postotnih bodova 
niža od stope zaposlenosti muškaraca, a žene obično i češće rade u nepunom radnom 
vremenu, i to unatoč činjenici da više žena nego muškaraca stječe sveučilišnu diplomu: 


Mjerama za promicanje jednakog sudjelovanja žena i muškaraca u plaćenom i neplaćenom 
radu u obitelji može se pridonijeti povećanju stope zaposlenosti žena, npr. pružanjem potpore 
pojedincima i obiteljima u postizanju bolje ravnoteže između poslovnog i privatnog života. 
Djelovanjem na poboljšanju ravnopravnosti spolova na tržištu rada i uklanjanju 
nejednakosti na temelju spola moglo bi se povećati sudjelovanje muškaraca u kućanskim 
poslovima i skrbi za obitelj, pod uvjetom da se takvo djelovanje upari sa strukturnim 


2 COM(2020) 624 final, 30.9.2020. 

* Izvor: Eurostatove internetske tablice demo_pjan i proj_19np 

"JRE, Demografski scenariji u EU-u: migracije, stanovništvo i obrazovanje, 2019. 
ll Izvor: Eurostatova internetska tablica 1fsi_emp_a 


mjerama za reformu poreznog i socijalnog sustava. U strategiji EU-a za rodnu ravnopravnost 
u razdoblju od 2020. do 2025.! već je utvrđen niz ključnih mjera u tom području. 


Nedavno objavljeni podaci”? pokazuju da je 5,4 % žena (i 2,2 % muškaraca) u dobi od 18 do 
64 godine skratilo radno vrijeme ili napustilo radno mjesto na najmanje mjesec dana kako bi 
se brinulo o bolesnim i/ili starijim članovima obitelji s invaliditetom. Dostupnija kvalitetna 
skrb za djecu, formalna dugotrajna skrb i potpora neformalnim njegovateljima pridonijele bi 
boljoj brizi za potrebe starijih osoba, a ujedno i omogućile većem broju radnika, osobito žena, 
ulazak na tržište rada i ostanak na njemu. 


Ako im se omogući da se bave poslovima koji su u skladu s njihovim kvalifikacijama i 
vještinama, osobe migrantskog podrijetla mogle bi se bolje integrirati. Time bi se 
pridonijelo boljoj društvenoj koheziji, gospodarskom rastu i smanjenju nejednakosti. 


Zakonitim migracijama može se lakše nadoknaditi nedostatak vještina i tako odgovoriti na 
potrebe tržišta rada. Visokoobrazovani migranti u prosjeku su češće prekomjerno 
kvalificirani za posao koji obavljaju. Zbog strukturnih prepreka, kao što je dostupnost 
visokokvalitetne i cjenovno pristupačne skrbi za djecu, iskorištavanje potencijala migrantica 
predstavlja poseban izazov. Komisija je u studenome 2020. predstavila novi akcijski plan za 
integraciju i uključivost za razdoblje 2021. — 2027.'“, u kojem se uzima u obzir različita 
situacija migrantskog stanovništva te se države članice i druge relevantne dionike podupire u 
traženju adekvatnog odgovora u okviru vlastitih politika integracije i uključivosti. Nastavno 
na novi pakt o migracijama i azilu '*, Komisija je nedavno zaključila javno savjetovanje o 
budućnosti zakonitih migracija u EU-u te će predložiti niz mjera, uključujući paket koji se 
odnosi na talente i vještine, s različitim mogućnostima razvoja baze talenata u EU-u. 


Rješavanju problema nedostatka radne snage može se pristupiti i povećanjem zaposlenosti 
među osobama s invaliditetom, za što su potrebne razumne prilagodbe i pristupačno radno 
okruženje. 


Iako se u novijem razdoblju povećala, stopa zaposlenosti među starijim radnicima u EU-u i 
dalje je niža od prosjeka. Tijekom 2019. bilo je zaposleno samo 59,1 % osoba u dobi od 55 
do 64 godine, a u skupini od 20 do 64 godine 73,1 %/. Poslije pedesete godine povećava se 
rizik od dugotrajne nezaposlenosti". Mnogi stariji radnici suočavaju se s teškoćama kada je 
riječ o zapošljavanju, dostupnosti prilika za osposobljavanje, promjeni radnog mjesta i 
radnim zadacima prilagođenima njihovoj dobi. Lakši pristup starijih osoba tržištu rada mogao 
bi se snažnije poticati, npr. odobravanjem poreznih olakšica poslodavcima koji zaposle starije 
radnike. 


U nekim sektorima, primjerice poljoprivredi, ljudi nastavljaju raditi i u starijoj dobi, bilo 
vlastitim izborom bilo zbog životnih uvjeta, nepostojanja osobe kojoj bi prepustili imanje ili 
male mirovine. Fizički aspekti rada — u pogledu ergonomije ili pristupačnosti — i fleksibilni 
uvjeti rada mogli bi starijim radnicima omogućiti da, ako žele, odgode odlazak u mirovinu. 


1 COM(2020) 152 final, 5.3.2020. 

Labour Force Survey (Istraživanje o radnoj snazi), Skrb o onesposobljenim članovima obitelji. 
14 COM(2020) 758 final, 24.11.2020. 

1 COM(2020) 609 final, 23.9.2020. 

Izvor: Eurostatova internetska tablica Ifsi_emp_a 

Izvor: Ifsa_upgan 


Nesreće na radu i profesionalne bolesti opasnije su za osobe starije dobi. Dobri uvjeti rada, 
uključujući solidnu sigurnost i zaštitu zdravlja na radnom mjestu, pridonose zaštiti radnika 
svih dobnih skupina te promiču dobrobit i smanjuju stopu prijevremenog umirovljenja. 
Digitalne tehnologije mogu pomoći radnicima i ponuditi bolje prilagođena radna okruženja 
opremljena personaliziranim sustavima utemeljenima na informacijsko-komunikacijskim 
tehnologijama, nosivim uređajima i mobilnim zdravstvenim aplikacijama. 


Poduzetništvom starijih osoba može se produljiti radni vijek, smanjiti nezaposlenost u 
starijoj životnoj dobi, poboljšati socijalna uključenost starijih osoba i potaknuti inovativnost 
putem novoosnovanih poduzeća. Na taj se način može potaknuti međugeneracijsko učenje i 
zajamčiti prijenos znanja. Osvješćivanjem postojanja poduzetništva kao opcije u kasnijim 
stadijima radnog vijeka može se pridonijeti suzbijanju dobne diskriminacije kao potencijalne 
prepreke takvoj aktivnosti. Potpora starijim poduzetnicima u okviru javnih politika može se 
provoditi uklanjanjem destimulirajućih mjera u poreznom sustavu i sustavu socijalne zaštite, 
pružanjem dobro usmjerenih savjeta i osiguravanjem pristupa financijskim sredstvima. 


3.2. Produktivnost, inovacije i poslovne prilike 


Zadnjih se desetljeća u svim naprednim gospodarstvima usporio rast produktivnosti. Veća 
produktivnost ključna je za podupiranje održivog i uključivog gospodarskog rasta te višeg 
životnog standarda u EU-u u kontekstu smanjenja udjela radno sposobnog stanovništva. 
Zelena i digitalna tranzicija prilika su za ponovno pokretanje rasta produktivnosti 
promicanjem inovacija u obliku novih tehnologija i poslovnih modela. Inovacijama se može 
pridonijeti i boljoj resursnoj učinkovitosti, dok se tehnologijama koje štede radnu snagu 
mogu ublažiti izazovi povezani sa smanjenjem udjela radno sposobnog stanovništva. 


Primjereno i učinkovito ulaganje u istraživanje i razvoj te nematerijalnu imovinu 
općenito ima središnju ulogu u poticanju inovacija i usvajanja novih tehnologija. U poticanju 
produktivnosti i inovacija ulogu imaju i učinkovita javna uprava i pravosudni sustav, 
poticajno poslovno okruženje, učinkovite politike tržišnog natjecanja te pravedan, 
transparentan i učinkovit sustav subvencija i oporezivanja usklađen s dugoročnim ciljevima 
društveno-ekološke održivosti. 


Jedna od prilika za EU jest i tzv. seniorsko gospodarstvo, kojim se opisuje općenito 
okretanje potražnji za proizvodima i uslugama usklađenima sa specifičnim potrebama i 
preferencijama starijih osoba. Očekuje se da će seniorsko gospodarstvo rasti po stopi od 
približno 5 % godišnje, s 3,7 bilijuna eura 2015. na 5,7 bilijuna eura 2025./Ž 


Seniorsko gospodarstvo može ponuditi nove prilike za zapošljavanje u sektorima kao što su 
turizam, pametni domovi koji olakšavaju samostalan život, pomoćne tehnologije, pristupačni 
proizvodi i usluge, uslužna robotika, wellness, kozmetika i moda, sigurnost, kultura, osobna i 
automatizirana mobilnost te bankarstvo. Inovacije u znanosti i medicini također će ponuditi 
dodatne mogućnosti osobama koje se bave razvojem tehnologije te visokokvalificiranom 
zdravstvenom osoblju i njegovateljima, a istodobno će stvoriti prekretnice potrebne da bi se 
odgovorilo na izazove starenja društva. 


18 https://ec.europa.eu/digital-single-market/en/news/silver-economy-study-how-stimulate-economy-hundreds- 
millions-euros-year 


Telemedicina, aplikacije za pametne telefone te biosenzori za daljinsku dijagnostiku 1 
praćenje mogu poboljšati ishode liječenja. Nove pomoćne tehnologije mogu povećati 
autonomiju, neovisnost i sudjelovanje u društvu starijih osoba s invaliditetom. Razvijeno 
tržište proizvoda i usluga za zdravo i aktivno starenje može poboljšati učinkovitost sustava 
zdravstvene i socijalne zaštite te potencijalno povećati njihovu održivost. 


3.3. Zaposlenost i produktivnost — zemljopisna perspektiva 


Na karti u nastavku prikazano je produljenje radnog vijeka potrebno za poništavanje učinka 
starenja stanovništva u regijama EU-a. Između 2020. i 2040. samo se u petini regija EU-a 
predviđa povećanje udjela radno sposobnog stanovništva. Te regije često obuhvaćaju glavne 
gradove, druge velike gradove i/ili njihova predgrađa. Poduzeća u malobrojnim regijama u 
kojima udio radno sposobnog stanovništva raste lakše će popuniti slobodna radna mjesta i 
proširiti poslovanje. Za poduzeća u regijama u kojima se udio radno sposobnog stanovništva 
smanjuje, međutim, izgledniji je nedostatak radne snage ako se ne poveća njezina mobilnost. 
Zbog toga će, samo da bi proizvela istu količinu robe ili usluga, morati više ulagati u 
inovacije i tehnologije kojima se štedi radna snaga. 


Karta 1. Predviđena najviša radna dob kojom se broj radno sposobnih stanovnika 
održava na istoj razini, 2040. 

Potencijal manje razvijenih regija, uključujući ruralne regije, može se dodatno istražiti, 
npr. kako bi se iskoristile prilike koje se otvaraju u seniorskom gospodarstvu. Kohezijska 
politika ima važnu ulogu u podupiranju njihova razvoja. Ruralna područja u Europi znatno se 
međusobno razlikuju, pa su tako neka vrlo uspješna u gospodarskom i društvenom smislu, 
dok druga bilježe gospodarsku i/ili društvenu stagnaciju. Često se smatra da je kvaliteta 
života u ruralnim sredinama bolja nego u gradovima. Blizina prirode, čist zrak, osjećaj 
zajedništva i manji troškovi stanovanja privlačni su stanovnicima gradova. Ako imaju 
dostatnu osnovnu infrastrukturu, prometnu povezanost i uvjete za gospodarsku aktivnost, 
takve sredine mogu biti privlačne i radno sposobnim osobama i starijem stanovništvu. 


Digitalna povezivost također može povećati dostupnost kvalitetnog obrazovanja i prilika za 
kvalitetno zaposlenje na udaljenim područjima, što je dokazano i tijekom krize uzrokovane 
pandemijom bolesti COVID-19. U krizi se pokazalo i koliko potencijala za rad na daljinu 
postoji u nekim zanimanjima, što je korisno kako bi se izbjeglo putovanje na posao i s njim 
povezane posljedice kao što su onečišćenje zraka i dodatni utrošak vremena. 


Infrastruktura — od prometa i škola, povezivosti i stambenog zbrinjavanja do poštanskih 
mreža i zdravstvene skrbi — te dostupnost usluga, npr. obrazovanja i osposobljavanja, 
zdravstvene i dugotrajne skrbi, mogu poboljšati prilike za razvoj ako se prilagode lokalnim 
potrebama. 


3. Koje inovativne mjere politike za poboljšanje sudjelovanja u tržištu rada, osobito starijih 
radnika, treba pobliže razmotriti? 


4. Postoji li na razini EU-a potreba za dodatnim politikama i djelovanjima kojima se 
podupire poduzetništvo starijih osoba? Koja je vrsta potpore potrebna na razini EU-a te 
kako iskoristiti primjere uspješne društvene inovacije u obliku mentorstva između mladih i 
starijih poduzetnika? 


5. Kako politike EU-a mogu manje razvijenim i ruralnim područjima olakšati suočavanje sa 
starenjem stanovništva i depopulacijom? Kako područja EU-a koja su pogođena 
dvostrukim izazovom depopulacije i starenja stanovništva mogu bolje iskoristiti seniorsko 
gospodarstvo? 


4. Nove prilike i izazovi u mirovini 


U europskoj povijesti još nije zabilježeno razdoblje u kojem je tako mnogo ljudi tako dugo i 
zdravo živjelo. Više ljudi dulje ostaje aktivno, dulje radi i sudjeluje u društvenim 
aktivnostima nakon umirovljenja. Zahvaljujući zdravijem načinu života i napretku medicine 
(poboljšana prevencija, dijagnoza i liječenje bolesti), većina umirovljenika vitalna je i može 
birati kako će provoditi vrijeme “. Ta nova stvarnost mijenja našu predodžbu o starenju te 
ističe važan potencijalni doprinos starijih osoba društvu i gospodarstvu putem 
međugeneracijskog učenja i kohezije. 


Istodobno, razdoblje mirovine izazov je za pojedince, ali i za sustave socijalne zaštite koji im 
pružaju potporu. Ako želimo primjerene, cjenovno pristupačne i održive mirovinske sustave, 


" Izvor: Eurostatova publikacija Europa koja stari, izdanje za 2020. 


moramo kritički procijeniti koliko su postojeći mirovinski sustavi sposobni nositi se s brzim 
starenjem stanovništva. 


4.1. Kako ostati aktivan 


Volontiranjem se može pridonijeti promicanju međugeneracijske solidarnosti i suradnje, 
stvaranju vrijednosti te korisnim učincima u smislu znanja, iskustva i samopouzdanja za 
mlade i stare. Volontiranje istodobno daje i važan doprinos gospodarstvu. Podaci pokazuju da 
otprilike petina osoba u dobi od 65 do 74 godine sudjeluje u formalnim volonterskim 
aktivnostima, dok sudjelovati nastavljaju i osobe starije od 75 godina ako im dopušta 
zdravlje”. Tijekom pandemije bolesti COVID-19 umirovljenici su pomogli zajednici 


rama rano 


drugima u svakodnevnom životu. 


Mnogi umirovljenici, osobito starije žene, rade kao neplaćeni njegovatelji, uglavnom u 
okviru vlastite obitelji (skrb za roditelje, partnere, djecu ili unučad), te tako generaciji u 
naponu radne snage olakšavaju usklađivanje poslovnog i obiteljskog života. 


Međugeneracijsko učenje, uključujući mentorstvo ili razmjenu iskustava, omogućuje 
razmjenu znanja i kompetencija između mlađih i starijih osoba. Mnogo međugeneracijskog 
učenja u zajednici događa se neformalno, u okviru aktivnosti povezanih s knjižnicama i 
muzejima, kulturnim, sportskim i drugim udrugama, vjerskim ustanovama itd. 


Aktivnom mobilnošću također se podupire aktivno starenje. Šetnje i vožnja biciklom 
popularni su u mnogim državama članicama, uz ostalo i među osobama starijima od 65 
godina. Novi oblici električne mobilnosti, osobito električni bicikli, već sada nude fleksibilan 
odgovor na potrebe nekih starijih osoba u pogledu mobilnosti te im omogućuju korištenje 
aktivnog načina prijevoza uz istodobno smanjenje emisija iz prometa. 


4.2. Siromaštvo u starijoj dobi 


Za većinu ljudi umirovljenje znači pad prihoda, a za neke rizik od siromaštva u starijoj 
dobi. Sa starošću se povećavaju financijski rizici povezani s, primjerice, potrebom za 
zdravstvenom skrbi, a posebno dugotrajnom skrbi. 


Za većinu umirovljenika mirovine su glavni dohodak. Kako bi se u kontekstu duljeg 
očekivanog životnog vijeka osigurale primjerene mirovine, građani će u budućnosti morati 
raditi dulje. Međutim, neki će 1 dalje biti izloženi većem riziku od siromaštva u starijoj dobi, 
uključujući energetsko siromaštvo. To se posebno odnosi na osobe koje su imale niske 
prihode, prekide u karijeri ili su obavljale poslove ili djelatnosti s ograničenom razinom 
zaštite, kao što su nestandardni radnici i samozaposlene osobe. 


Određene su skupine i dalje pod povećanim rizikom. Žene obično zarađuju manje, imaju 
kraći i manje linearan radni vijek, rade u nepunom radnom vremenu i preuzimaju na sebe više 
poslova neplaćene skrbi. Mirovine žena u EU-u u prosjeku su 29,5 % niže od mirovina 
muškaraca“. Godine 2019. 37 % migranata iz trećih zemalja bilo je izloženo riziku od 


2 Dodatne informacije dostupne su u Eurostatovoj internetskoj tablici: ile_scp19 
“Izvor: Eurostatova internetska tablica ilc_pnp13. 


siromaštva i socijalne isključenosti, u usporedbi s 22% mobilnih građana EU-a”. Zbog 
kraćeg radnog vijeka u EU-u ta bi se skupina u sljedećim godinama mogla suočiti s većim 
rizikom od siromaštva u starijoj dobi. 


Starije osobe s invaliditetom mogu biti suočene s posebnim problemima. Radno sposobne 
osobe koje razviju invaliditet često imaju pravo na potporu povezanu s tržištem rada kako bi 
nadoknadile gubitak prihoda i dodatne troškove. Iako ta potpora u mnogim slučajevima nije 
dostatna, osobe koje razviju invaliditet nakon umirovljenja često ni na nju nemaju pravo. 


Okvir 1. Samostalnost, sudjelovanje i prava starijih osoba 


Europski stup socijalnih prava putokaz je na putu prema boljim radnim i životnim uvjetima 
za sve građane te istinskim socijalnim pravima za sve građane neovisno o dobi. Uključuje niz 
načela koja su usmjerena na izazove starenja. 


Starije osobe često su u nepovoljnom položaju, a neke i u višestrukom smislu, kao npr. osobe 
lošeg zdravlja ili s invaliditetom, pripadnici etničkih ili vjerskih manjina ili pripadnici 
skupine LGBTQI. Nekima je možda potrebna pomoć izravno povezana s osobnom zaštitom 
ili zaštitom imovine, kao što je skrb o financijama ili upravljanje liječenjem. To je istaknuto i 
u nedavno objavljenoj novoj strategiji za potrošače. Osim toga, starije osobe u nepovoljnom 
položaju mogu biti izložene riziku od zlostavljanja, primjerice zbog zanemarivanja ili 
fizičkog ili psihičkog nasilja. S obzirom na teške posljedice pandemije za starije osobe u 
nepovoljnom položaju važno je zaštititi njihovu samostalnost, zdravlje i životne uvjete. 


Za pristup robi i uslugama, uključujući javne usluge, kao 1 za sudjelovanje u političkom, 
društvenom i kulturnom životu sve su potrebnije digitalne vještine. Tehnološki razvoj može 
dovesti starije osobe u još nepovoljniji položaj, primjerice ako su manje upoznate ili spretne s 
digitalnim alatima ili imaju ograničen pristup digitalnoj tehnologiji. Zbog toga su podložnije 
prijevarama, obmanama i nepoštenom trgovanju, kao što je to bio slučaj tijekom pandemije i 
mjera ograničenja kretanja. Starije osobe koje žive u inozemstvu ili posjeduju imovinu izvan 
granica domovine također se mogu naći u posebno nepovoljnom položaju zbog jezičnih 
prepreka i nepoznavanja stranih administrativnih i pravnih sustava, što upućuje na potrebu za 
posebnim mjerama zaštite u prekograničnim situacijama. 


S porastom broja starijih osoba u EU-u javljaju se posebni problemi u pogledu sigurnosti 1 
zaštite jer stariji građani lako postaju žrtvom organiziranog kriminala (npr. uznemiravanje 
kod kuće, ulične prijevare, provale, džeparenje te druge prijevare i zločini). 


Kako bi se starijim osobama omogućilo uživanje prava i samostalnosti koji im pripadaju te 
sudjelovanje u društvenom životu u najvećoj mogućoj mjeri, tvorci politika na svim razinama 
trebaju voditi računa o takvim nepovoljnim situacijama i posebno ih rješavati prema potrebi. 


?2 Izvor: Eurostatova internetska tablica ilc_peps05. 

5 EU se Konvencijom Ujedinjenih naroda o pravima osoba s invaliditetom (UNCRPD) obvezao na zaštitu 
prava i dostojanstva osoba s invaliditetom. 

%4 COM(2020) 696 final, 13.11.2020. 


4.3. Primjereni, pravedni i održivi mirovinski sustavi 


U više su navrata istaknuti izazov održavanja primjerenih, pravednih i održivih mirovina u 
društvu koje stari te potreba građana za dodatnom štednjom, posebno u izvješćima o 
primjerenosti mirovina koja su zajednički objavili Vijeće i Komisija. Međutim, u 
nedostatku daljnjih reformi, veći broj umirovljenika i manji broj radno sposobnih osoba 
vjerojatno će dovesti do viših stopa doprinosa i nižih stopa zamjene plaća mirovinskim 
primanjima kako bi se osigurala održivost javnih financija. Takva situacija može stvoriti 
dvostruko opterećenje za mlađe generacije te se stoga postavlja pitanje međugeneracijske 
pravednosti. 


Ključni je odgovor na taj problem dulji radni vijek. Prema najnovijim predviđanjima 
Eurostata o stanovništvu, koeficijent dobne ovisnosti starijih osoba u EU-u“ 2040. ostao bi 
na istoj razini kao 2020. samo ako bi se radni vijek produljio na 70 godina. Međutim, postoje 
znatne razlike među državama članicama, što dokazuje da izazovi u cijeloj Europi nisu 
jednaki. Da bi nacionalni koeficijent dobne ovisnosti starijih osoba 2040. ostao jednak kao 1 
2020., predviđanja upućuju na to da bi Malta, Mađarska i Švedska trebale produljiti radni 
vijek na 68 godina, a Litva i Luksemburg na čak 72 godine. Već 2019. koeficijent dobne 
ovisnosti starijih osoba znatno se razlikovao, i to od 22 u Luksemburgu do 39 u Italiji i 38 u 
Finskoj”. 


Mirovinski sustavi mogli bi u potporu duljem radnom vijeku omogućiti automatsku 
prilagodbu dobi za umirovljenje, zahtjeva u pogledu karijere, stopa prirasta ili naknada, radi 
usklađivanja s duljim očekivanim životnim vijekom. Ograničavanje prijevremenog 
umirovljenja na objektivno opravdane slučajeve, uspostava općeg prava na rad nakon dobi 
za umirovljenje i fleksibilni mirovinski sustavi mogu pridonijeti primjerenosti i održivosti 
mirovinskih sustava. 


U reformama za modernizaciju mirovinskih sustava treba pažljivo razmotriti logiku 
preraspodjele i pravednosti mirovinskih sustava. Čimbenici koji bi se mogli uzeti u obzir 
uključuju sve veće demografsko opterećenje budućih generacija, pravedno postupanje prema 
radnicima koji rano ulaze na tržište rada, kapacitet preraspodjele među dohodovnim 
skupinama, zaštitu prekida karijere iz obiteljskih razloga i postupno ukidanje sustavâ 
povlaštenih mirovina. 


Mirovine koje omogućuju dostojan Životni standard u starijoj dobi trebale bi biti dostupne 
onima koji u budućnosti neće moći raditi duže. To bi se npr. moglo postići mirovinskim 
kreditnim bodovima, minimalnim mirovinama, mirovinama na temelju boravišta i socijalnom 
pomoći koja je namijenjena i starijim osobama ili im je dostupna. 


25 mani pj Ž i r pe è is Pam m ms B m 
Vijeće i Komisija svake tri godine zajednički objavljuju Izvješće o starenju stanovništva i Izvješće o 


primjerenosti mirovina (sljedeća izdanja bit će objavljena 2021.). 

Ovdje upotrijebljen koeficijent dobne ovisnosti starijih osoba omjer je između broja osoba u dobi od 65 
godina i više i broja osoba u dobi od 20 do 64 godine. Vrijednost je izražena na 100 radno sposobnih osoba 
(15 — 64 godine). 

Izvor: Eurostatova internetska tablica proj_19np i izračuni Glavne uprave Komisije za regionalnu i urbanu 
politiku — više informacija dostupno je ovdje. 

Osiguravanjem da mirovinski sustavi obuhvaćaju različite vrste gospodarskih djelatnosti, na 
primjer proširenjem pristupa na više vrsta radnika i na samozaposlene, pridonijelo bi se 
zaštiti njihove primjerenosti i osnovice doprinosa te ublažile nejednakosti na tržištu rada. S 
obzirom na to da bi promjene u gospodarstvu i svijetu rada mogle utjecati na osnovicu 
doprinosa, države članice možda će morati razmotriti način financiranja svojih sustava 
socijalne zaštite. 


Građane treba upoznati sa statusom njihovih mirovinskih prava. Visokokvalitetnim, sigurnim 
i troškovno učinkovitim dopunskim  mirovinama, uključujući paneuropski osobni 
mirovinski proizvod (PEPP)“*, kojima se nadopunjuju obvezni mirovinski sustavi, može se 
osigurati dodatna mirovinska štednja. U politikama za olakšavanje i poticanje sudjelovanja u 
sustavima dopunskih mirovina trebalo bi uzeti u obzir njihove fiskalne troškove i distributivni 
učinak te uspostaviti ravnotežu između širokog i uključivog obuhvata i zaštitnih mjera protiv 
učinaka nestabilnosti tržišta s jedne strane i isplativosti s druge strane. 


6. Kako pružiti bolju potporu volontiranju starijih osoba i međugeneracijskom učenju, 
među ostalim i u prekograničnom okruženju, kako bi se potaknula razmjena znanja i 
građanski angažman? Koju bi ulogu mogle imati digitalne platforme ili druge inicijative 
na razini EU-a i kome bi takve inicijative trebale biti upućene? Kako volontiranje mladih 
sa starijima i u službi starijih ugraditi u međugeneracijske inicijative? 

7. Koje bi usluge i poticajno okruženje trebalo uspostaviti ili poboljšati kako bi se 
osigurali samostalnost, neovisnost i prava starijih osoba i omogućilo njihovo 
sudjelovanje u društvu? 

8. Kako EU može pomoći starijim osobama u nepovoljnom položaju koje nisu u mogućnosti 
zaštititi svoje financijske i osobne interese, posebno u prekograničnim situacijama? 

9. Kako EU može poduprijeti nastojanja država članica da se osigura veća pravednost u 
sustavima socijalne zaštite među generacijama te spolnim, dobnim i dohodovnim 
skupinama, kao i da ti sustavi ostanu fiskalno stabilni? 

10. Kako smanjiti rizike od siromaštva u starijoj dobi i odgovoriti na njih? 

11. Kako osigurati primjerene mirovine za osobe (uglavnom žene) koje dulja razdoblja 
svojeg radnog vijeka provode u obavljanju neplaćenog rada (često pružanju skrbi)? 

12. Koju bi ulogu u osiguravanju primjerenih mirovinskih primanja mogle imati dopunske 
mirovine? Kako ih proširiti na cijeli EU i koja bi bila uloga EU-a u tom procesu? 


5. Ispunjavanje rastućih potreba sve starijeg stanovništva 


Unatoč produženju očekivanog zdravog životnog vijeka, izgledi za razvoj bolesti ili 
invalidnosti povećavaju se u poznijoj dobi. Mnoge starije osobe postupno slabe i postaju 
ovisne o dugotrajnoj skrbi. 


* PEPP je dobrovoljni osobni mirovinski sustav koji će se uvesti 2022. i koji će potrošačima ponuditi novi 


paneuropski proizvod za mirovinsku štednju. Usp. Uredbu (EU) 2019/1238 od 20. lipnja 2019. 

Slika 1. Stope ovisnosti u EU-u” u starosti se povećavaju, 2015. — 2019. 

Izvor: Izračun Glavne uprave Komisije za gospodarske i financijske poslove na temelju Eurostatove 
internetske tablice hlth_silc_06. 


Promicanje zdravlja i sprječavanje bolesti zdravim načinom života, zaštitom zdravlja i 
sigurnosti na radnom mjestu te aktivnim sudjelovanjem u društvenom životu mogu 
pridonijeti ograničavanju ili odgađanju tih problema. Politike potpore kao što su urbana 
obnova, revitalizacija ruralnih područja i pristupačnost zgrada i prijevoza mogu olakšati 
život, posebno za osobe sa smanjenom pokretljivošću. 


Iako se takvim politikama općeniti izazov može ublažiti, starenje i dugovječnost neizostavno 
će dovesti do strukturnog povećanja ukupne potražnje za uslugama zdravstvene i dugotrajne 
skrbi*“. To je posebno izraženo u nekim udaljenim i ruralnim regijama koje se obično 
suočavaju s problemima u pogledu kvalitete i opsega pruženih socijalnih usluga. 


Način na koji se društva pripremaju za starenje mora nadići gospodarska pitanja i pitanja 
kvalitete i cjenovne pristupačnosti usluga. Moramo razmisliti o suživotu generacija. Jedan od 
razloga za zabrinutost sve je veći rizik od usamljenosti i društvene izolacije i među 
mlađima i među starijima, kao što su mnogi iskusili 1 tijekom pandemije bolesti COVID-19. 
lako su manje vidljive, te pojave imaju stvaran učinak na naše gospodarske, socijalne i 
zdravstvene sustave te zaslužuju pozornost tvoraca politika. 


5.1. Ispunjavanje potreba za zdravstvenom i dugotrajnom skrbi sve starijeg stanovništva 


Zbog demografskih promjena bit će više starijih pacijenata koji boluju od kroničnih i, u 
mnogim slučajevima, višestrukih bolesti. Smatra se da gotovo polovina osoba u dobi od 65 
godina ili više ima određeni oblik invaliditeta ili su im dugotrajno ograničene aktivnosti. 


“Napomena: stope ovisnosti izračunavaju se kao petogodišnji prosjek samoprocijenjenih dugoročnih i 
ozbiljnih ograničenja uobičajenih aktivnosti zbog zdravstvenog problema. 

U načelima 16. i 18. europskog stupa socijalnih prava utvrđeno je „pravo na pravovremeni pristup 
kvalitetnoj i cjenovno pristupačnoj preventivnoj i kurativnoj zdravstvenoj skrbi“ i „pravo na povoljne i 
kvalitetne usluge dugotrajne skrbi, osobito na usluge skrbi u vlastitom domu i u zajednici". 

Osim toga, posljedice klimatskih promjena, prirodnih katastrofa i uništavanja i onečišćenja 
okoliša često nerazmjerno povećavaju pritisak na zdravlje starijih osoba. To će dovesti do 
povećane potrebe za zdravstvenom skrbi i drugim uslugama skrbi ili potpore. 


lako će zdravstveni sustavi i sustavi dugotrajne skrbi morati odgovoriti na povećanu 
potražnju, suočeni su s različitim problemima, npr. u pogledu radne snage, obuhvata socijalne 
zaštite ili standarda kvalitete. 


Sveobuhvatan odgovor politike može uključivati ulaganje u kvalitetne usluge i infrastrukturu, 
kao i u istraživanje i inovacije u zdravstvu, osiguravanje pristupa zdravstvenoj skrbi, ponudu 
atraktivnih radnih uvjeta za rješavanje problema manjka osoblja i iskorištavanje inovativne 
tehnologije za poboljšanje učinkovitosti. Tehnološki napredak omogućuje nove načine 
pružanja određenih usluga i terapija koji zamjenjuju one u bolnicama. Osiguranjem bolje 
infrastrukture za ambulantnu skrb i skrb unutar zajednice ne pruža se samo bolja 
zdravstvena i socijalna skrb, već se starijim osobama isto tako može omogućiti sudjelovanje u 
društvenim aktivnostima i aktivnostima za njihovu dobrobit. 


U sljedećih 10 godina postoji potencijal za otvaranje osam milijuna radnih mjesta u sektoru 
zdravstva i socijalne skrbi. To će zahtijevati više stručnjaka te usavršavanje i prekvalifikaciju 
djelatnika, što će se posebno rješavati u okviru Pakta za vještine pokrenutog u 
studenome 2020. Također, prekogranična mobilnost osoblja mogla bi imati važnu ulogu u 
rješavanju problema nedostatka zdravstvenih djelatnika. Građani EU-a koji rade izvan svoje 
matične države članice činili su 2018. gotovo 5 % radne snage u području zdravstvene i 
dugotrajne skrbi, dok su imigranti iz zemalja izvan EU-a činili 9,1%. Integriranjem 
razmatranja o zdravstvenoj i dugotrajnoj skrbi u postojeće zakonite migracijske kanale moglo 
bi se poboljšati i iskorištavanje vještina migranata u EU-u. 


Očekuje se da će se broj osoba kojima bi mogla biti potrebna dugotrajna skrb na području 
EU-27 povećati s 19,5 milijuna 2016. na 23,6 milijuna 2030. i 30,5 milijuna 2050.?. 
Oslanjanje na neformalne njegovatelje više nije održivo jer je pomoć članova obitelji sve teže 
osigurati — obitelji imaju manje djece i žive udaljenije jedne od drugih, a žene više sudjeluju 
na tržištu rada. 


Države članice suočavaju se sa zajedničkim izazovima u području dugotrajne skrbi, kao što 
su, među ostalim, osiguravanje dostupnosti, cjenovne pristupačnosti i kvalitete dugotrajne 
skrbi te odgovarajuće radne snage. Mnogi ne mogu pristupiti potrebnoj skrbi zbog 
nedostatne ponude ili visokih troškova ili si pak tu skrb zbog nedostatka socijalne zaštite ili 
osiguranja ne mogu priuštiti. Bez odgovarajuće socijalne zaštite građani kojima je potrebna 
dugotrajna skrb mogu potonuti u siromaštvo. Taj rizik treba ublažiti održavanjem fiskalne 
održivosti sustava u društvu koje stari. 


Kvalitetna dugotrajna skrb važna je kako bi se osiguralo osobno dostojanstvo, izbor i 
dobrobit te izbjegle nepotrebne hospitalizacije. Trenutačno u EU-u postoje različiti standardi 
kvalitete i tumačenja, a države članice u različitim su fazama osiguravanja kvalitete. Važno je 


%1 JRC, Health care and long-term care workforce: Demographic challenges and potential contribution of 


migration and digital technology (Radna snaga za zdravstvenu i dugoročnu skrb: demografski izazovi i 
mogući doprinos migracija i digitalne tehnologije), 
https://publications.jrc.ec.europa.eu/repository/handle/JRC121698 


32 Predviđanja iz Izvješća o starenju stanovništva za 2018. 


napomenuti da postoje različiti načini pružanja kvalitetne dugotrajne skrbi. Pružanjem usluga 
u zajednici za starije osobe kojima je potrebna dugotrajna skrb, uključujući osobe s 
invaliditetom, može se podržati njihovo pravo na samostalan život u zajednici u što duljem 
razdoblju. S druge strane, uslugama smještaja ili drugim uslugama može se osigurati pružanje 
usluga skrbi koje premašuju kapacitete zajednica. 


Zapošljavanje i zadržavanje kvalificiranog osoblja za dugotrajnu skrb predstavlja problem 
zbog niskih plaća i zahtjevnih radnih uvjeta. Time se stvara pritisak na neformalne 
njegovatelje, obično žene, koje teško postižu ravnotežu između skrbi i plaćenog rada, što 
ostavlja posljedice na društvo u smislu negativnih učinaka na zdravlje i dobrobit, smanjenog 
sudjelovanja na tržištu rada i smanjenih prihoda. 


Kako je naglašeno u Komunikaciji o jakoj socijalnoj Europi za pravednu tranziciju“, 
razvojem snažnih sustava dugotrajne skrbi poboljšat će se pristup cjenovno pristupačnoj i 
kvalitetnoj dugotrajnoj skrbi, osigurati dostojanstven život u starijoj dobi i povećati 
mogućnosti zapošljavanja u ekonomiji skrbi. U zajedničkom izvješću Europske komisije i 
Odbora za socijalnu zaštitu koje će biti objavljeno 2021. objasnit će se trenutačno stanje 
sustava dugotrajne skrbi u cijelom EU-u, kao i posljedice pandemije bolesti COVID-19. 


Opsežno uvođenje društvenih i tehnoloških inovacija, kao što su e-zdravstvo, mobilno 
zdravstvo, skrb na daljinu, integrirana skrb ili samostalan život, moglo bi znatno poboljšati 
učinkovitost sustava zdravstvene i dugotrajne skrbi. Modeli zdravstvene skrbi na daljinu, 
posebno oni u kojima u timu za skrb sudjeluju pacijenti i članovi obitelji, pokazali su očite 
koristi za pacijente s kroničnim bolestima”. 

Integracija skrbi bliskom suradnjom i razmjenom informacija među stručnjacima, 
pacijentima i njihovim pružateljima skrbi (uključujući neformalne njegovatelje) mogla bi 
ograničiti rastuće troškove zdravstvene i socijalne skrbi te istodobno pomoći starijim 
osobama da dulje ostanu neovisne i povećaju svoju dobrobit. 


Socijalna poduzeća i neprofitne organizacije (posebno uzajamna društva) sve se više 
angažiraju u pružanju usluga zdravstvene i socijalne skrbi, među ostalim i za starije osobe. 
Oni mogu biti učinkoviti zbog svojih lokalnih korijena i znanja te izričitih socijalnih ciljeva. 


EU državama članicama pomaže u unaprjeđivanju i reformama sustava dugotrajne skrbi 
putem analitičkog rada, razmjene, političkih smjernica te financiranja. Izazovi u području 
dugotrajne i zdravstvene skrbi vidljivi su i kad je riječ o europskom semestru. EU olakšava 
koordinaciju nacionalnih sustava socijalne sigurnosti štiteći prava osoba koje se kreću unutar 
Europe, uključujući njihov pristup naknadama za dugotrajnu skrb**. Nekoliko inicijativa 
pridonijet će poboljšanju položaja neformalnih njegovatelja i osiguravanju primjerene plaće u 
tom sektoru, kao što su Direktiva o ravnoteži između poslovnog i privatnog života ili 
Prijedlog direktive o primjerenim minimalnim plaćama“. U kontekstu bolesti COVID-19, iz 


3 COM(2020) 14 final, 14.1.2020. 

%4 Transforming the future of ageing  (Promijenimo budućnost starenja),  SAPEA  (2019.) 
https://www.sapea.info/wp-content/uploads/tfa-report.pdf 

3 Uredba (EZ) br. 883/2004 od 29. travnja 2004. 

3 Direktiva (EU) 2019/1158 od 20. lipnja 2019. i COM(2020) 682 final, 28.10.2020. 

analize njezinih posljedica na dugotrajnu skrb” i smjernica za upravljanje pandemijom u 
kontekstu dugotrajne skrbi vidljive su strukturne slabosti. 


5.2. Mobilnost, povezivost i pristupačnost 


Starenje društava u Europi demografski je trend koji će u budućnosti vjerojatno utjecati na 
obrasce mobilnosti. Pružatelji usluga javnog prijevoza morat će se prilagoditi sve većem 
broju putnika s invaliditetom ili smanjenom pokretljivošću i ulagati u pametnu prometnu 
infrastrukturu i vozila bez prepreka. Vodeći računa o pretežno ženskom starijem 
stanovništvu, mobilnost će možda trebati više usmjeriti na specifične potrebe žena u pogledu 
vremena i svrhe putovanja, relacija i udaljenosti te sigurnosti. 


Automatizacija i digitalizacija prometa može pridonijeti smanjenju broja nesreća, 
poboljšanju putovanja i prijevoza, promicanju multimodalnosti, smanjenju potrošnje energije 
i onečišćenja te optimizaciji upotrebe resursa i infrastrukture. S druge strane, one su i izazov 
za starije osobe koje nemaju osnovne digitalne vještine ili imaju ograničen pristup internetu. 
Ti su problemi posebno prisutni kod starijih osoba koje žive u ruralnim područjima. 


Pri organizaciji urbane infrastrukture i usluga trebalo bi uzeti u obzir različite potrebe i 
kapacitete starijih osoba. Mnogi gradovi u svojim planovima gradske mobilnosti već uzimaju 
u obzir zdravstvenu situaciju, rodnu ravnopravnost i druga razmatranja. Pristupačnost 
pridonosi socijalnoj uključenosti. Prilagođenim stambenim rješenjima i pametnim domovima 
sa senzorima i automatiziranim sustavima za električne uređaje, rasvjetu i grijanje moguće je 
poboljšati sigurnost starijih osoba koje žive same te povećati trajnost i mogućnost ponovne 
upotrebe proizvoda. 


5.3. Teritorijalne razlike u pristupu skrbi i uslugama 


lako većina država članica EU-a danas nudi univerzalno zdravstveno osiguranje za osnovni 
skup usluga, raspon usluga i stupanj podjele troškova znatno se razlikuju od zemlje do 
zemlje. Učinkovit pristup skrbi ponegdje je ograničen zbog financijskih razloga, manjka 
osoblja, dugih lista čekanja i prevelike udaljenosti od najbliže zdravstvene ustanove. Neke 
države članice bilježe probleme u pristupu zdravstvenoj skrbi u ruralnim i perifernim 
područjima. Ta su područja poznata kao „zdravstvene pustinje”. Regionalne razlike u 
dostupnosti zdravstvene skrbi dodatno su se produbile tijekom pandemije bolesti COVID-19. 
To vrijedi i za dostupnost usluga dugotrajne skrbi i infrastrukture. 


*" Zajedničko izvješće Europske komisije i Odbora za socijalnu zaštitu bit će objavljeno 2021. 


https://www.ecdc.europa.eu/en/publications-data/surveillance- COVID-19-long-term-care-facilities-EU-EEA 
39 Izvor: Eurostatova internetska tablica: hlth_silc_21. Vidjeti i kartu zdravstvenih ustanova u EU-u. 


38 


19 


Karta 2. Vrijeme vožnje do najbliže zdravstvene ustanove 


Vrijeme vožnje do najbliže zdravstvene ustanove 

Tehnologija može pomoći u poboljšanju pristupa zdravstvenoj skrbi za starije osobe, posebno 
u udaljenim područjima. Digitalna rješenja imaju važnu ulogu u uklanjanju nedostataka i 
sve se češće upotrebljavaju, primjerice za telesavjetovanja. U tu će svrhu trebati osigurati 
odgovarajuće osposobljavanje i potporu za upotrebu takvih alata. 


Zbog niske gustoće naseljenosti ruralne općine teško mogu ponuditi isplativ, redovit i 
praktičan javni prijevoz koji bi bio dostupan i cjenovno pristupačan i starijima. U slučaju da 
se lokalne ustanove (trgovine, banke, ustanove zdravstvene skrbi i sl.) zatvore, ljudi moraju 
putovati u udaljena mjesta kako bi pristupili tim uslugama, što može nerazmjerno utjecati na 
starije stanovnike ruralnih područja. Inovativnim rješenjima na razini zajednice, a ponekad i 
uslugama mobilne skrbi, mogu se ukloniti nedostaci i zadržati pristup uslugama u slabo 
naseljenim područjima. 


Okvir 2. Ispunjavanje potreba svih generacija 


Jedno od važnih pitanja u raspravi o odgovoru na izazove starenja jest međugeneracijska 
pravednost. Izazov je održati odgovarajuću razinu socijalne zaštite bez pretjeranog 
opterećivanja sve manjeg broja radno sposobnih stanovnika, čiji su doprinosi najveći izvor 
financiranja socijalnih sustava. Smanjenje oporezivanja rada i povećanje oporezivanja 
onečišćenja, kako je predloženo u europskom zelenom planu, moglo bi ponuditi nova 
rješenja. U nedostatku daljnjih reformi, zbog sve veće raznolikosti na tržištu rada smanjuje se 
broj osoba koje su obuhvaćene sustavima socijalne zaštite i koje im doprinose. 


Potrebno je pomno pratiti održivost javnih financija, posebno u zemljama s visokim javnim 
dugom. Trenutačno ukupni trošak javnih rashoda povezanih sa starenjem stanovništva 
premašuje 25 % BDP-a u EU-u u cjelini. U Izvješću o starenju stanovništva za 2018. 
predviđa se da će se ti troškovi povećati za 1,1 postotni bod do 2070., uz povećanje od 3 
postotna boda ili više u 11 država članica. Rast je uglavnom potaknut potrošnjom na 
dugotrajnu skrb i zdravstvenu skrb u skladu s potrebom da se na odgovarajući način ispune 
potrebe sve starijeg stanovništva. Usto, dodatne su probleme izazvale posljedice borbe protiv 
bolesti COVID-19 i gospodarske posljedice mjera ograničavanja kretanja. 


Međutim, u praksi povećanje rashoda povezanih sa starenjem stanovništva može biti još veće, 
primjerice ako se ponište prethodne mirovinske reforme ili donesu nove kojima se povećava 
potrošnja. U području zdravstvene zaštite i dugotrajne skrbi tehnološki napredak mogao bi 
pridonijeti poboljšanju kvalitete usluga, ali i povećati rashode. Slično tome, za bolji pristup 
cjenovno pristupačnoj dugotrajnoj skrbi može biti potrebno dodatno javno financiranje. 


Fiskalna održivost i primjerenost dvije su strane iste medalje jer se Europa snažno zalaže za 
poštovanje svojih visokih socijalnih standarda. Mjere politike mogu pomoći u usklađivanju 
socijalne i fiskalne održivosti produljenjem radnog vijeka te povećanjem obuhvata sustava 
socijalne zaštite i njihovim preispitivanjem. 


5.4. Povećanje dobrobiti međugeneracijskom solidarnošću 


Sve veći udio starijih osoba može značiti da su potrebne politike za rješavanje socijalnih i 
emocionalnih potreba kao što su sigurnost i socijalna interakcija. Socijalno miješanje 
ograničeno je činjenicom da se dobne skupine okupljaju u različitim stambenim četvrtima i 
regijama ovisno o preferencijama, koje pak ovise o različitim fazama života. Učenici obično 
gravitiraju prema gradskim središtima, mlade obitelji nastanjuju se u predgrađima, a starije 

osobe sele se u slabije naseljena područja udaljenija od gradskih središta. Ti obrasci kretanja 
ovisni o dobi“ mogu utjecati na međugeneracijsku koheziju. 


Procjenjuje se da se oko 30 milijuna odraslih osoba u EU-u često osjeća usamljeno“. 
Usamljenost utječe na sve dobne skupine. Čimbenici kao što su loše zdravlje, nepovoljne 
gospodarske okolnosti i samački život povezani su s višom razinom usamljenosti. 


Kriza uzrokovana bolešću COVID-19 naglasila je opću važnost mentalnog zdravlja. 
Ograničenja kretanja znatno su utjecala na vrlo stare i slabe osobe koje žive u stambenoj 
skrbi i koje često nemaju pristup digitalnoj komunikaciji ili vještine korištenja njome. 
Ulaganjem u digitalne vještine, razvoj zajednice i međugeneracijsku koheziju može se 
spriječiti pogoršanje mentalnog zdravlja i dobrobiti te smanjiti nejednakosti. 


Zdravi stariji ljudi mogu znatno pridonijeti stvaranju društvene i gospodarske vrijednosti u 
našim društvima. Neiskorištavanje njihovih kognitivnih vještina nije samo štetno za njihovo 
mentalno i tjelesno zdravlje i dobrobit, već je i propuštena prilika za zajednicu. 


lako je još uvijek u začecima, sve je izraženija sklonost organiziranju ,višegeneracijskog 
stanovanja", ponekad u obliku stambenih zadruga, koje starijim stanovnicima mogu 
osigurati ljudski kontakt, mlađima prijenos vještina i znanja, a svima zajedno vrijednu 
socijalnu interakciju. 


13. Kako EU može poduprijeti nastojanja država članica da usklade primjerenu i cjenovno 
pristupačnu zdravstvenu i dugotrajnu skrb s fiskalnom i financijskom održivošću? 


14. Kako bi EU mogao pomoći državama članicama u rješavanju zajedničkih problema u 
području dugotrajne skrbi? Koje bi ciljeve i mjere trebalo provoditi u okviru politike 
EU-a za rješavanje problema kao što su dostupnost, kvaliteta, cjenovna pristupačnost ili 
radni uvjeti? Što treba uzeti u obzir kad je riječ o područjima s niskom gustoćom 
naseljenosti? 

15. Kako starije osobe mogu iskoristiti prednosti digitalizacije usluga mobilnosti i 
zdravstvenih usluga? Kako poboljšati pristupačnost, dostupnost, ekonomičnost i 
sigurnost javnog prijevoza za starije osobe, posebno u ruralnim i udaljenim područjima? 


16. Jesu li naši tvorci politika dovoljno upoznati s uzrocima usamljenosti i njihovim 
posljedicama? Koje bi se mjere mogle poduzeti za sprječavanje usamljenosti i društvene 
izolacije starijih osoba? Kakvu pomoć može u tome pružiti EU? 


17. Koju ulogu u urbanom i ruralnom planiranju mogu imati višegeneracijska kućanstva u 
kontekstu rješavanja problema starenja stanovništva? Kako bolje iskoristiti tu 
mogućnost? 


6. Izgledi za budućnost 


Starenje i s njime povezani izazovi 1 prilike prisutni su tijekom cijelog života, no ljudske se 
perspektive mijenjaju. Mnogi mladi ljudi danas teško pronalaze put do tržišta rada, a 


4 JRC, Demographic landscape of EU territories — challenges and opportunities in diversely ageing regions 
(Demografsko okruženje u područjima EU-a — izazovi i prilike u regijama s različitim stopama starenja), 
https://publications.jrc.ec.europa.eu/repository/handle/JRC123046 . 


^ JRC, Sažetak politike: Usamljenost — neravnomjerno raspodijeljen teret u Europi, 2019. 

trenutačna kriza uzrokovana bolešću COVID-19 samo je pogoršala situaciju. U dugoročnijem 
smislu, izgledi za dulji očekivani životni vijek u odnosu na generaciju njihovih baka i 
djedova utječu na mnoge odluke koje donose mladi, uključujući one povezane s 
obrazovanjem, karijerom i prekidima karijere. To pak utječe na njihovo zdravlje i mjesto u 
gospodarstvu i društvu. Istovremeno, današnja starija generacija daje svoj doprinos, zajedno 
sa svojim potrebama i očekivanjima od života. Svi zajedno čine dio društva i gospodarstva 
koje mora osigurati blagostanje, uspjeh i dobrobit za sve. Odgovor na izazove i prilike 
povezane sa starenjem stoga je pojedinačna i kolektivna odgovornost. 


Kao što je izloženo u ovoj zelenoj knjizi, mnogo je načina za sprječavanje ili ograničavanje 
negativnih posljedica starenja na naše društvo. Među njima su promicanje zdravog i aktivnog 
starenja, poboljšanje otpornosti naših zdravstvenih sustava i sustava skrbi, poboljšanje 
funkcioniranja tržišta rada, modernizacija socijalne zaštite te poticanje zakonitih migracija i 
integracije kao dijela kombinacije politika, uz nastojanja za veću produktivnost i učinkovitost 
na svim razinama. 


Tim se posljedicama EU može suprotstaviti predanošću i angažmanom mladih 1 starijih 
osoba, poticanjem međugeneracijske solidarnosti i odgovornosti s pomoću poticajnih politika 
te istodobnim preuzimanjem vodeće uloge u razvoju poticajnog i dinamičnog društva. 


Instrumentom za oporavak i otpornost, ključnim instrumentom za oporavak u okviru 
instrumenta NextGenerationEU, nastoji se u tome pružiti potpora državama članicama kako 
bi mogle povećati svoj potencijal za gospodarski rast, otvaranje radnih mjesta te gospodarsku 
i socijalnu otpornost u trenutačnoj krizi. NextGenerationEU istodobno je sredstvo 
međugeneracijske potpore i pravednosti kojim se olakšava srednjoročni i dugoročni održivi 
gospodarski oporavak u korist budućih generacija, i to kombinacijom ambicioznih reformi i 
ulaganja država članica. 


Međutim, kad je riječ o starenju, ne treba se ograničiti samo na održavanje rasta i socijalnu 
zaštitu. Riječ je i o našim društvima u cjelini te međugeneracijskoj interakciji. Usporedno s 
odgovorom u okviru politika na socioekonomski učinak starenja moramo raspravljati i o tome 
kako osigurati sudjelovanje svakog građanina u našim društvima. Zbog toga je potrebno u 
raspravu aktivno uključiti sve građane, i mlade i stare. 


Naposljetku, rasprava o politikama za suočavanje s izazovima i mogućnostima starenja 
obuhvaća i izravna i dugoročna rješenja. Zbog toga je potrebno promisliti o budućim 
učincima i alternativama te demografske tranzicije u EU-u, kao i o njezinim posljedicama za 
ulogu Europe u svijetu. Takvo razmišljanje usmjereno na budućnost može obogatiti raspravu 
i podržati dugoročne održive odluke o politikama koje će ići u korist svake životne dobi. 


KAKO SUDJELOVATI U SAVJETOVANJU 


Ovom se zelenom knjigom pokreće javno savjetovanje u trajanju od 12 tjedana. Komisija će 
uvažiti sve odgovore u svojem budućem radu te će pružiti povratne informacije o rezultatima. 
Pozivamo vas da svoje odgovore dostavite putem elektroničkog obrasca dostupnog na 
sljedećoj poveznici: 
https://ec.europa.eu/info/law/better-regulation/have-your-say/initiatives/12722-Green-Paper- 
on-Ageing 

Upotrebom elektroničkog obrasca olakšat ćete obradu odgovora. Odgovore možete poslati i u 
pisanom obliku na sljedeću adresu: 


Green paper on ageing 
SG.E.3 

BERL 06/270 
European Commission 
1049 Bruxelles 
Belgija 

